આમ લગાનમાં ભુવન (આમીર ખાન) ક્રિકેટટીમ બનાવી અંગ્રેજો સાથે મૅચ રમીને લગાન માફ કરાવે છે, જ્યારે અહીં મંગતરામ અમુક લોકો સાથે મળીને ગામની જમીનના દસ્તાવેજ પાછા મેળવવાની યોજના બનાવે છે. લગાન અધધધ લાંબી હોવા છતાં ચુસ્ત કથાપટકથા પ્રેક્ષકને સીટમાંથી હલવા દેતાં નહોતાં, જ્યારે અહીં ફિલ્મનું લેખન સાવ નબળું છે. ન કોઈ હ્યમુર, ન ચોટદાર સંવાદ. એક તબક્કે ફિલ્મ બોરિંગ બની જાય છે. મૂળ વાત પર આવવા કથાકથન ઘણો સમય લઈ લે છે, ત્યાં સુધીમાં પ્રેક્ષક બાપડો અધમૂઓ થઈ ગયો હોય છે.